AksaraLLM/aksara-bahasa-daerah-v1 huggingface dataset:
DAMRI nyaéta kapanjangan tina Djawatan Angkoetan Motor Repoeblik Indonésia nu dibentuk dumasar Makloemat Kementerian Perhoeboengan RI No.01/DAMRI/46 tanggal 25 Nopember 1946 nu tugas utamana ngayakeun angkutan jalma jeung barang di jalan kku ngagunakeun kendaraan motor.

Sajarah Damri
Taun 1943, aya dua usaha angkutan di jaman keur dijajah ku Jepang nyaéta Jawa Unyu Zigyosha nu husus keur ngangkut barang ku treuk, gorobak/cikar jeung Zidosha Sokyoku nu ngalayanan angkutan panumpang ku kandaraan motor/beus. Taun 1945 sanggeus Indonésia merdéka, dikokolakeun ku Kementerian Perhubungan RI, Jawa Unyu Zigyosha robah ngaran jadiDjawatan Pengangkoetan  keur angkutan barang sedengkeun Zidosha Sokyoku robah jadi Djawatan Angkutan Darat keur ngangkut panumpang. Tanggal 25 November 1946, dua jawatan éta digabung dumasar Makloemat Menteri Perhoebungan RI No.01/DAM/46 jadi Djawatan Angkoetan Motor Repoeblik Indonesia nu disingget DAMRI nu status utaman ngayakeun pengangkutan darat ku beus, treuk, jeung angkutan motor liana. Tugas ieu nu ngajadikeun sumanget Kesejahteraan Damri nu geus nyekel peranan aktif dina kiprah perjuangan mertahankeun kamerdékaan ngalawan agrési Walanda di Jawa. Taun 1961 aya peralihan status Damri jadi Badan Pimpinan Umum Perusahaan Negara (BPUPN) dumasar PP No.233 taun 1961, nu tuluy dina taun 1965 BPUNP dihapus sarta Damri ditetepkeun jadi Perusahaan Negara. Taun 1982 Damri alih status jadi Perusahaan Umum (Perum) dumasar PP No.30 taun 1984, nu tuluy  ku PP No.31 taun 2002 nepi ka ayeuna. Perum Damri dibéré tugas jeung wewenang pikeun ngayakeun jasa angkutan umum keur panumpang atawa barang ku kendaraan motor.

Referensi

Bues
Kendaraan
Jam témbok nyaéta jam loncéng nu dipasang dina témbok. Dina sajarahna jam témbok boga peran penting pisan di imah. Jam témbok geus aya salila ratusan taun, mimitina dumasar kalangkang cahaya panon poé.  Tuluy mekar ti alam ka analog, mékanik nu ukuranna gedé pisan jeung mahal.  Biasana digunakeun di tempat umum saperti geréja jeung wangunan publik lianna.  Jam témbok nu di jero rohangan mimiti aya di imah-imah di Inggris kira-kira taun 1600-an.  Dijieun tina bahan kuningan nu digantung dina témbok ku bantuan tali jeung ranté. Ngan para raja jeung ratu nu bisa mayar mahal hiji kaméwahan miboga jam témbok di imah-imah manéhna jeung istana.  Saurang pangrajin merlukeun waktu mangbulan-bulan keur nyieun hiji jam témbok.  

Inggris  nu mimiti ngarobah jam témbok kuningan tradisional jadi jam témbok modérn nu akurat pisan jeung ngirut ku gaya jeung deseinna nu dijieun tina kai nu dicét.  Jam témbok lain ngan digunakeun keur nandaan waktu, tapi ogé digunakeun keur ngingetan kajadian kaagamaan, budaya jeung olahraga. Ku lantaran produksi massal jeung bahan nu dijieun tina plastik, jam témbok jadi murah pisan jeung bisa kabeuli ku sakabéh jalma.

Referensi 

Jam
Gunung Halimun nyaéta hiji gunung nu aya di antara Kabupatén Bogor, Kabupatén Sukabumi, jeung Kabupatén Lebak.

Tingali ogé
Taman Nasional Gunung Halimun-Salak

Gunung di Jawa Kulon
Wiski nyaéta sarupaning spirit nu dibeunangkeun  ku cara  distilasi tina prosés ngaragian bubur siki-sikian paré (Ryewhéat, corn, barley, maize atawa paré) sarta dipendem dina tong kai. Aya 200 jenis wiski. Wiski mangrupa inuman nu ngandung alkohol nu dijieun tina campuran sababaraha jenis siki-sikian. Wiski-wiski tadi miiboga taste/rasa nu béda-béda antara jieunan nu hiji jeung lianna. Aya opat kelompok wiski,nyaéta; Scoth whisky (Johnie Walker, Chivas Regal); Irish whisky (Old Busmills, John Power); Canadian whisky (Séagrams V.O., Canadian Club); American whisky (Old Grand Dad, Jim Béan).

Referensi

Inuman
Gibran Kahlil Gibran atawa Kahlil Gibran lahir di Bisheri, Libanon, tanggal 6 Januari 1883. Pindah jeung indungna ka Boston , Amérika Serikat nalika mangsa rumaja. Sanggeus mulang deui ka Libanon pikeun neuleuman basa sastra  Arab, ti taun 1905 karya-karyana medal, tur ngirut balaréa, utamana Sang Nabi. Inyana ngalegaan paniténna ngeunaan sastra tur diajar ngalukis di Paris, sanggeus kitu nganjrek netep di New York. Di dinya ngadegkeun studio Patapan.

Buku-bukuna anu kawentar, salian ti Sang Nabi, ogé Taman Sang Nabi, Pasir dan Buih, Sayap-sayap Patah, Suara Sang Guru, Si Gila, Sang Pralambang, Sang Musafir, Lagu Gelombang, Surat-surat Cinta kepada May Ziadah, jeung sajabana.
Inyana tilar dunya tanggal 10 April 1931 lantaran panyakit lever jeung radang paru-paru.

Kahlil Gibran, kaasup sastrawan dunya anu karya-karyana loba ditarjamahkeun kana basa Indonésia.  Acan tarjamahan-tarjamahan anu bacacar dina surat kabar jeung majalah.

Kakuatan Gibran dina karyana, dimimitian tina unsur spiritual, lamun henteu, inyana moal kaitung universal  jeung weweg.   Lian ti éta  ogé kaéndahan  basana.  
Déwa-déwa Bumi ngagambarkeun paguneman antara tilu déwa anu gelar ka dunya, para paduka Titan tina kahirupan. Term déwa anu satuluyna ditekenkeun deui ku term Titan, sapinuhna ngarujuk kana  Yunani.  Dina mitologi Yunani, titan téh nyaéta anggota tina hiji ras buta, anak-anak Uranus jeung Gé, ogé déwa panonpoé, dulur lalakina Hélios.  Tilu déwa tadi baguntrengan saluyu jeung profilna masing-masing.  Déwa kahiji jeung kadua teu weléh nyarita kalawan umangkeuh jeung perténtang. Sabalikna déwa katilu, ti mimiti gé katémbong gayana ngasor low profile.

Rujukan

Sastrawan Amérika Sarikat
Biografi
Nu babar taun 1883
Nu pupus taun 1931
Arthur Holly Compton lahir di Ohio, 10 September 1892. Anjeunna nyaéta saurang fisikawan Amérika Serikat anu narima panglélér Nobél widang fisika. Éta panglélér téh ditarima alatan sumbanganana kana penemuan hiji éfék anu dingaranan luyu jeung ngaranna (éfék Compton). Compton kungsi diajar di Wooster College jeung Priceton. Di Princeton anjeunna hasil manggihan hiji métoda elegan pikeun ngadémonstrasikeun rotasi bumi.

Nalika digawé du Universitas Washington, St. Louis, anjeunna manggihan yén panjang gelombang sinar X bias nambahan saupama mencar.   Dina taun 1923, anjeunna bias ngajelaskeun hal éta numutkeun téori kuantum cahaya.   Éta pagawéan téh geus ngayakinkeun jalma kana bebeneran réalitas foton. Sabenerna mah Compton ku anjeun anu ngajukeun kecap ‘’foton’’ téh.   Sabada narima Nobél Fisika dina taun 1927, anjeunna digawé di Universitas Chicago pikeun nalungtik sinar kosmis.

Iwal ti éa, Arthur jeung C.F. hagenow manggihan fénoména tina pantulan total sinar X jeung polarisasi lengkepna. Timuan ieu téh ngarah kana panangtuan kalawan gemet jumlah éléktron dina hiji atom. Antara taun 1930-1940, Arthur mokuskeun panalungtikan variasi géografi tina inténsitas sinar-sinar kosmik. Numutkeun anjeunna, inténsitas sinar kosmik téh aya kaitanana jeung géomagnetic ti batan garis lintang géografi.

Sumber

Élmuwan asal Amérika Serikat
Blaise Pascal (1623- 1662 M) lahir di Clermont Ferrand tanggal 19 Juni 1632. Bapana  Etienne Pascal, panaséhat karajaan anu tuluy diangkat minangka présidén organisasi the Court of Aids di kota Clermont. Indungna tilar nalika anjeunna umur 3 taun, ninggalkeun anjeunna jeung dua dulur awéwéna, Gilberte jeung Jacqueline. Dina taun 1631 kulawargana pindah ka Paris.

Ti mimiti umur 12 taun, anjeunna biasa diajakan ku bapana ngahadiran pakumpulan diskusi matématika. Bapana ngajar anjeunna élmu basa, hususna basa Latén jeung Yunani, tapi henteu ari matématika mah. Bapana ngahaja teu ngajarkeun matématika ka Pascal sangkan ngamunculkeun rasa panasaranana. Pascal tuluy biasa ngalakukeun ékspérimen kalawan wangun-wangun géométri, sarta manggih rumus géométri standar jeung méré ngaran kana éta rumus maké ngaranna sorangan.

Taun 1640 Pascal sakulawarga pindah ka kota Rouen. Harita, anjeunna masih diajarkeun langsung  ku bapana tapi Pascal diajar pohara getolna komo nepika nguras tanaga jeung kaséhatanana ku anjeun. Hasil usahana teu percuma, ahirna anjeunna hasil nimukeun téoréma géométri anu luar biasa.

Téori probabilitas mungkin bias disebut minangka sumbangsih panggedéna Pascal, sanajan teu bisa leupas tina peran Fermat. Sanajan awalna mah pikeun ngabantuan bapana ngitung narima pajak, mesin itung jieunan Pascal pohara kawentarna sabab bakal jadi cikal-bakal kamekaran mesin itung anu dijieun ku Leibinz.  Segi tilu Pascal- leupas tina tujuan utamana pikeun ngitung probabilitas dina judi- ngagampangkeun urang ngitung hasil sasaruaan kuadrat, pangkat tilu, pangkat opat jeung saterusna.

Sumber 

Élmuwan asal Perancis
Johann Carl Friedrich Gauß (ogé diéjah Gauss) lahir di Braunschweig, 30 April 1777 – tilar di Göttingen, 23 Februari 1855 dina umur 77 taun. Anjeunna nyaéta saurang matématikawan, astronom, jeung fisikawan Jerman anu méré rupa-rupa kontribusai. Anjeunna dianggap minangka salah sahiji matématikawan panggedéna sapanjang mangsa iwal ti Archimedes jeung Isaac Newton. Nalika umurna can jangkep 3 taun, anjeunna geus mampuh ngoréksi kasalahan daptar gajih tukang batu bapana.

Gauss ngalakukeun panalungtikanana di observatorium astronomi di Gottingen, kota leutik di jantung Jerman. Anu ti semet harita nyiptakeun tradisi matématis anun ngajadikeun Gottingen jeun g universitasna jadi puseur matématika dunya.

Gauss méré rupa-rupa kontribusi anu variatif dina widang matématika. Widang analisis jeung géométri ngandung réa pisan sumbangan pamikiran Gauss, ide géométri non Euclidis digarap ku anjeunna dina taun 1797. Taun 1799 nyumbangkeun tésis doktorna neunaan Téoréma Dasar Aljabar. Dina taun 1800 hasil nyiptakeun métode kuadrat pangleutikna. Jeung dina taun 1801 hasil ngajawab patanyaan anu umurna 20.000 taun kalawan nyieun poligon 17 sisi maké jidar jeung kompas. Dina ieu taun kénéh medalkeun Disquisitiones Arithmeticae, hiji karya klasik ngeunaan téori wilangan anu paling boga pangaruh nepika kiwari.

Dina taun 1821, anjeunna ditunjuk pikeun mupuhuan survéy trigonométri di Hanover jeung harita pisan anjeunna hasil nyiptakeun héliograf atawa alat pikeun ngirim pesen kalawan maké eunteung jeung cahaya. Gauss ogé hasil nimukeun téori induksi magnétik anu antukna satuan pikeun induksi maknétik éta téh dingaranan Gauss.

Sumber 

Élmuwan asal Jerman
Placebo nyaéta grup musik rock alternatip asal London, Inggris anu dibentuk taun 1994. Personilna nyaéta Brian Molko (vokalis, gitaris), Stefan Olsdal (bass), jeung Steve Forest (drum). Ngaran Placebo sorangan dicokot tina basa Latin "Placebo" anu hartina dina basa Inggris mah I will please. Molko salaku paméré ngaran nyebutkeun yén ieu ngaran téh mangrupa poyokan klise dina taun 90-an. Placebo dibentuk ku alumni sakola di Luxembourg, Molko jeung Olsda anu sacara teu kahaja kapanggih dina hiji gigspappanggih. Harita Olsda kairut ku sora Molko anu kawilang unik, terus maranéhna nyieun grup musik anu dingaranan Ashtray Heart anu ayeuna geus dirobah jadi Placebo. Placebo meunangkeun popularitas alatan kasohorna orientasi séksual personilna, anu geuningan kapanggih yén Olsday téh gay, sedengkeun Molko mah biseksual. belebihan.

Diskografi 
Taun 1996, Placebo ngarilis album PLACEBO, anu diteruskeun ku album WITHOUT YOU I'M NOTHING dina taun 1998. ALbum BLACK MARKET MUSIC dirilis taun 2000. Dina taun 2003, Placebo ngarilis album SLEEPING WITH GHOSTS, 3 taun sanggeus éta album dirilis, giliran albumMEDS nu dirilis. ANu pamungkas nyaéta album BATTLE FOR THE SUN au dirilis taun 2009.

Référénsi 

Grup musik
Grup musik ti Inggris
Sir Alexander Fleming nyaéta jalma nu kasohor manggihan pénisilin (antibiotik pikeun ngalawan baktéri). Lahir tanggal 6 Agustus 1881  di Lochfield Darvel Ayrshire Skotlandia. Anak katilu ti opat sadudulur. 
Fleming sakola di Loudoun Moor School jeung Darvel School, tuluy salila dua taun sakola di Kilmarnock Academy. Sanggeus gawé di kantor jasa salila opat taun, Fleming nu umurna 20 taun meunang warisan ti amangna. Taun 1901 Alexander Fleming daptar ka Rumah Sakit St. Mary's, London. Lima taun ti harita, Fleming asup ka departemen panalungtikan di St Mary salaku asistén bakteriologi Sir Almroth Wright. Tuluy meunangkeun kualifikasi husus pikeun sakola deui dina taun 1906 kalawan pilihan jadi ahli bedah. Taun 1928 Fleming nyokot tur nalungtik sampel jamur. Sanggeus ditalungtik éta jamur téh asalna tina genus Penicillium. Alatan éta obat nu diciptakeun ku Fleming disebut penicillin atawa pénisilin. Fleming ogé nyindekkeun yén baktéri bisa ngamekarkeun résistansi jeung daya tahan kana pénisilin upama dosis pénisilin nu digunakeun minangka antibiotik saeutik tur dina waktu nu heureut. 
Alatan pénisilin hésé dimekarkeun, Fleming peunggas harepan pikeun mekarkeunana.  Tuluy pénisilin dimekarkeun ku Howard Florey jeung Ernst Chain kalawan waragad ti pamaréntahan Amerika. 
Alexander Fleming meunang panglélér dina taun 1944. Taun 1945 Fleming ogé dilélér Hadiah Nobél pikeun ubar-ubarna.
Alexander Fleming ngantunkeun dina tanggal 11 Maret 1955. Dimakamkeun di Katedral St Paul.

Referensi
Sir Thomas Stamford Bingley Raffles nyaéta salah sahiji Gubernur-Jéndral Hindia-Walanda (). Kasohor salaku warga nagara Inggris nu ngadegkeun karajaan panggedéna di sakuliah dunya.  
Bapana nyaéta Kaptén Benjamin Raffles nu kalibet dina kagiatan dagang budak beulian di pulo Karibian. Raffles ditinggalkeun maot ku bapana nalika umur 15 taun. ti saprak harita, Raffles langsung digawé di London pikeun Perusahaan Hindia Timur Britania, salah sahiji perusahaan dagang satengah pamaréntah nu miboga peran nalika Inggris naklukkeun nagri-nagri lianna. 
Taun 1805 Raffles dikirim ka pulo nu kiwari kasohor minangka Penang di Malaysia. Harita mah éta pulo téh ngaranna Pulo Pangeran Wales. Raffles diangkat jadi Letnan Gubernur Jawa dina taun 1811. Nalika pamaréntahanana, loba hal nu diropéa saperti introduksi otonomi nu kawatesanan, ngeureunkeun kagiatan ngadagangkeun budak beulian, reformasi sistem pertahanan pamaréntah Walanda, nalungtik sasatoan jeung tutuwuhan nu aya di Indonesia, nalungtik titinggal kuno saperti Candi Borobudur jeung Candi Prambanan, jeung sajabana.  
Hasil panalungtikanana di pulo Jawa dituliskeun dina buku nu juduna History of Java nu nétélakeun ngeunaan sajarah pulo Jawa. Dina panalungtikanana Raffles dibantuan ku James Crawfurd jeung Kolonel Colin Mackenzie. 
Garwa Raffles, Olivia Marianne tilar dunya dina tanggal 26 November 1814 di Buitenzorg tur dimakamkeun di Batavia perenahna nu kiwari dijadikeun Museum Prasasti. Di Kebun Raya Bogor diwangun monumén pikeun miéling Olivia Marianne. 
Taun 1815 Raffles balik deui ka Inggris sanggeus Jawa dikawasa deui ku Walanda. Taun 1817 Raffles nulis jeung medalkeun buku History of Java. 
Di Inggris, Raffles ngadegkeun Zoological Society of London tur jadi pupuhu munggaranana. Raffles ngantunkeun sapoé saméméh milangkalana nu ka-45 ping 5 Juli 1826 alatan apoplexy atawa struk.

Referensi

Inohong Inggris
Kismis nyaéta anggur hideung anu digaringkeun. Anggur hideung ieu asalna ti Yunani. Jenis kismis anu alus asalna ti Yunani jeung nagara-nagara Mediterania séjénna, kaasup ogé Australia. Sababaraha jenis kismis pangalusna nu dipikawanoh di pasaran nyaéta Vostizzas. Jenis kismis sejénna anu pohara alus nyaéta Gulf, Patras, Pyrgos, Amelia jeung cap Crown anu asalna ti Australia. Kismis méré k Vostizzas biasana berharga pang mahal.

Mangpaat Kismis

 Konstipasi/sembelit 
 Nambahan beurat awak: Kismis loba ngandung fruktosa jeung glukosa nu bisa méré loba énérgi pikeun awak.
 Anemia: Kismis ngandung zat besi anu alus pikeun perawatan anemia. Sajaba ti éta dina kismis ogé loba vitamin B kompleks anu kapaké pikeun ngabentuk getih.
 harééng: Phenolic Phytonutrients, fungsina pikeun maéhan kuman, salian ti éta dina kismis loba ngandung antibiotik jeung antioksidan.
 Gangguan Seksual: Kismis ogé bisa ngaronjatkeun libido sarta ngaronjatkeun rangsangan. Hal ieu ku lantaran kandungan asam amino ngaranna Arginine anu aya di jerona. Pikeun lalaki anu mibanda gangguan fungsi seksual pohara dianjurkan pikeun ngonsumsi kismis sacara teratur.
 Kaséhatan Tulang: Kismis loba ngandung Boron, nutrisi mikro anu pohara diperlukeun pikeun pembentukan tulang sarta penyerapan kalsium.
 Kaséhatan Panon: Kismis ngandung polyphenolic phytonutrients anu mibanda fungsi antioksidan sarta alus pikeun kaséhatan sarta karuksakan panon. Sajaba ti éta kismis ogé ngandung loba vitamin A, A-beta Karotin sarta A-karotin.
 Perawatan Huntu: Asam Oleanolic, salah sahiji ti phytochemicals anu aya dina kismis nyekel lalakon penting dina nangtayungan huntu ti pembusukan, karang huntu, sarta sajabana.

Rujukan

Kadaharan
Louis Pasteur nyaéta ahli mikrobiologi jeung ahli kimia ti Perancis. Lahir tanggal 27 Désémber 1822. Kasohor ku masarakat alatan ngamekarkeun inokulasi kuman panyakit nu ngbalukarkeun ayana vaksin munggaran nyaéta vaksin rabiés.

Pasteur ngamimitian karirna dina widang fisika di salah sahiji sakola lanjutan. Dina umur nu ka-26 taun geus jadi profesor di Universitas Strasbourg tuluy pindah ka Universitas Lille. Timuan panggedéna dina widang kimia nyaéta molékul asimétris jeung polarisasi cahya. Salian ti éta, Pasteur ogé nalungtik masalah sipat asam tartrat dina taun 1849. Tésis doktorna kristalografi ngajadikeun Pasteur profesor kimia di Univérsitas Strasbourg. Taun 1857 diangkat jadi diréktur ilmiah studi ngeunaan École Normale Supérieure. Dina tanggal 20 April 1862 Pasteur jeung Claude Bernard ngahasilkeun hiji prosés nu disebut pasteurisasi tina panalungtikanana ngaliwatan susu nu dipanaskeun nu ngabalukarkeun baktéri nu aya dina éta susu paraéh.

Taun 1870-an, Pasteur ngagunakeun métode imunisasi pikeun panyakit anthrax nepi ka ngahudang élmuan lianna pikeun néangan hal nu sarupa pikeun panyakit nu sipatna endemik. Pasteur ogé nyampurnakeun vaksin rabiés nu diciptakeun ku Emile Roux nu dijadikeun dadasar pikeun vaksin nu lian saperti polio, cacar, jeung tetanus. Ti mimiti taun 1888 karya Pasteur dituluykeun di Institut Pasteur di Paris. Taun 1895 Pasteur dilélér Medali Leeuwenhoek dina widang mikrobiologi. Tilar dunya dina taun 1895 alatan struk ti taun 1868. Dimakamkeun di Katedral Notre Dame. Tuluy layonna diteundeun di ruang bawah tanah Institut Pasteur Paris.

Referensi 

Inohong Perancis
Élmuwan Perancis
Élmuwan kimia
System Of a Down (SOAD) nyaéta grup musik rock metal asal Kalifornia, Amerika Serikat anu dibentuk taun 1994. Personil SOAD sakabéhna katurunan Armenia, di antarana: Serj Tankian (Vokal, keyboard), Daron Malakian (vokal, gitar), Shavo Odadjian (bass), jeung John Dolmayan (drum). Ngaran System Of a Down srangan dicokot tina judul sajak Malakian anu judulna Victime of the Down, anu saterusna ku Odadijan éta kecap Victime diganti jadi System, sabab ceuk manéhna mah ieu kecap téh miboga harti nu leuwih jembar.

Aliran musik SOAD loba kapangurahn ku sababraha genre saperti rock alternatip, punk rock, musik folk, psychedelic rock, symphonic metal, thrash metal, jeung rock progesif. SOAD ogé sok maké waditra anu kawilang rumit sangkan musikna miboga variasi saperti: mandolin éléktrik, gitar éléktrik, gitar akustik, kacapi arab, siter, jeung gitar 12 senar, malah mah nepi ka keyboard jenis synthesizers ogé dipaké.

Diskografi
Album pertamana dijudulan SYTEM OF A DOWN anu dirilis taun 1998 ku sony music distribution, diteruskeu ku album TOXICITY anu dirilis taun 2001 ku Columbia. STEAL THIS ALBUM dirilis taun 2002 ku Sony Music Distribution. Dina taun 2005, System of a Down ngarilis 2 album, di antarana HYPNOTIZE (dirilis bulan Séptémber) jeung MEZMERIZE (dirilis bulan Méi).

Référénsi

Grup musik
Grup musik asal Amerika Serikat
Érloji mangrupa jam anu nuduhkeun waktu anu dipaké dina leungeun..

Sajarah jeung Kamekaran Érloji
Kecap jam atawa (érloji) geus dipaké dina abad ka-14 sakitar 700 taun, anu asalna tina basa latén nyaéta clocca. Numutkeun sajarah, sundial atawa jam panon poé mangrupa jam anu kahot dina perabadan manusa. Jam ieu dijieun ku salah saurang ahli Astronomi muslim anu ngaranan Ibnu al-Shatir sakitar 3.500 taun saméméh Maséhi. Jam ieu nembongkeun waktu dumasar perenahna panaon poé. Ibnu al-Shatir ngabagi waktu dina sapoé 12 jam, dina musim tiris waktuna samporét sedengkeun musim panas waktuna leuwih lila. Sakitar 5.000-6.000 taun  katukang, urang Mesir ngukur waktu jeung nyieun kalénder maké obelisk. Dina taun 1400 SM urang Mesir geus mimiti maké jam cai anu ngarana Clepsydra.

Jam cai paling canggih mimiti kapanggihna di jaman kajayaan Islam anu dijieun ku Al-Jaziri dina taun 1136-1206 anu bentukna gajah anu bisa ngahasilkeun sora di unggal jam. Jam astronomi anu panggedéna anu dijieuna di Al-Jazari disebut Castle Clock, anu dianggap jadi jam analog komputer anu munggaran. Di Islam, Al-Jazari lain salah sahiji jalma anu nyiptakeun jam. Ayana jam pasir sakitar 1400 SM. Mimitina masarakat Eropa wanoh kana jam sakitar taun 1300. Masarakat Inggris mimiti nyieun erloji dina taun 1580. Sedengkeun sakitar taun 1525 Peter Henlein, tukang konci ti Nurnberg, Jerman ngawanohkeun jam imah anu diameterna 10-12,5 cm jeung kandelna 7,5 cm. Ahir abad ka-16, lonceng mimiti dijieun lempeng jeung di awal abad ka-17 mesina mimiti dibéré bengkus tina kuningan, kalayan tutup kaca jeung jarum paranti nunjukkeun menit. Jam digital atawa éléktrik mimitina dijieun ku perusahaan The Hamilton Watch Co of Lancaster, Pennsylvania sakitar taun 1950. Sanggeus kitu mimiti ayana sababraha mérek jeung modél arloji.

Lalajo pinter 
Tracker kabugaran mangrupikeun alat anu penting pikeun jalma anu biasa ngawas kaséhatan, khususna pikeun atlit. Dina modél gelang kabugaran modéren, aya fungsi:

 pangukuran laju jantung;

 cacah jarak ngumbara;

 kalori dibakar

 analisa kualitas saré anjeun sareng seueur deui.

Sumber Rujukan

Jam
Nirvana nyaéta grup musik aliran grunge anu dibentuk di Aberdeen, Washington, Amerika Serikat taun 1987 ku Kurt Cobain, Krist Novoselic, jeung Chad Channing. Grup musik séjénna anu saentragan nyaéta Pearl Jam, Alice in Chains, jeung Soundgarden, balukarna, genre rock alternatip jadi genre anu dominan di radio jeung TV musik Amerika dina taun 90-an. Nirvana boga sababraha mantan personil, di antarana: Aaron Burckhard - drum (1987-1988), Dale Crover - drum (1988, 1990), Dave Foster - drum (1988), Chad Channing - drum (1988-1990), Jason Everman - gitar (1989), Dan Peters - drum (1990).

Karir
Nirvana ngarilis album pertamana taun 1989 dipayungan indie label. Taun 1990, Nirvana nyieun kontrak jeung major label DGC terus ngarilis album NEVERMIND kalayan singlena Smells Like Teen Spirit anu kajual nepi ka 400 rébu kopi dina kurun waktu saminggu, padahal DGC mah ngan méré prédiksi yén ieu album téh bakal kajual 250 rébu kopi wungkul.. Album kaduana IN UTERO dirilis 2 taun sanggeus album kahiji dirilis, tapi henteu sasuksés album kahiji.

Tanggal 8 Aprl 1994 mangrupa ahir karir Nirvana, sabab Kurt Cobain kapanggih maot di Imahna, Seattle, Washington alatan maéhan manéh ku péstol anu ditémbakkeun ka huluna. Tapi najan kitu, sababaraha album kompilasina masih sempet dirilis sababaraha taun ka hareupna.

Sok sanajan Kurt Cobain geus maot tur Nirvana geus bubar tapi laguna masih kénéh aya sakapeung éksis di radio-radio, sanajan perjalanan karier Nirvana bisa kaitung pondok jodo tapi ka abus salah sahiji Band Legend anu bisa ngalahirkeun salah sahiji Genre musik anyar nu loba disebut kubatur mah cenah musik "Grunge" anu ngaguncang blantika musik dunya keur jaman na nepi ka ayeuna gé masih kénéh sok loba ngadengekeun.

Référénsi

Grup musik
Grup musik ti Amerika Serikat
Peter Gene Hernandez leuwih dipikawanoh kalayan ngaran Bruno Mars () nyaéta saurang panyanyi, penulis lagu Amérika jeung produser musik.  Hirup di Honolulu, Hawaii ku kulawarga musisi. Bapana, Pete urang New York nyaéta pamaén perkusi. Indungna, Bernie urang Filipina turunan Puerto Rico nyaéta saurang penari hula. Bruno Mars ngamimitian karier dina taun 2006, sanggeus ngabéréskeun sakolana, manéhna pindah ka Los Angeles.  Tuluy manéhna wawanohan jeung Aaron Bay Schuck, anu ayeuna jadi manajerna. 
 
Bruno Mars mimiti nyieun lagu nalika masih ngora kénéh. Sanggeus tampil di sababaraha tempat musik di kota kalahiranana, manéhna mutuskeun hayang hirup di dunya karir musik.  Bruno Mars mimiti mroduksi lagu pikeun artis séjén, ngagabung kalayan tim produksi Smeezingtons.  Manéhna jadi artis solo sanggeus nulis lagu Nothin’ on You by B.o.B, sarta Billionaire ku Travie Mccoy. Manéhna ogé nulis hits Right Round ku Flo Rida mintonkeun Kesha, Wavin Flag  ku K’naan, jeung Fuck You! ku Green Lo Cee. Dina bulan Oktober 2010, manéhna ngarilis album Doo-wops & Hooligans. Tuluy nyieun lagu Just the Way You Are jeung Grenade. Manéhna geus meunang panghargaan Grammy di 53 Grammy Awards, anu diayakeun tanggal 13 Pébruari, 2011.

Rujukan

Panyanyi Amérika Sarikat
Paramore nyaéta grup musik rock asal Amerika Serikat anu dibentuk taun 1994 di Franklin, Tennessee, Amérika. Paramore dibentuk ku Hayley Nichole Williams dina vokal jeung keyboard, Josh Farro] dina gitar jeung vokal, Jason Clarke dina bass, Zac Farro dina drum sarta Taylor York (gitar ritem). Sanggeus sababaaha kali bongkar pasang personil, ahirna personil Paramore nu ayeuna nyaéta Hayley Nichole Williams, Taylor Yorke, jeung Jeremy Davis. Ngaran Paramore sorangan cenah dicokot tina ngaran Indungna Jason Clarke.

Diskografi
ti saprak dibentuk, Paramore geus ngarilis tilu album studio di antarana ALL WE KNOW IS FALLINGh, RIOT!, jeung BRAND NEW EYES. Album All We Know is Falling dirilis tanggal 26 Juli 2005 anu direkam salila 3 minggu. ALbum kaduana, Riot! dirilis tanggal 12 Juni 2007, ieu album asup ka peringkat 20 dina Billboard terus kajual leuwih ti 44.000 di Amérika. Lian ti éta, Paramore meunangkeun platinum di Amérika sarta Gold Platinum di Inggris jeung Irlandia. Album Brand New Eyes dirilis tanggal 28 Séptémber 2009. Ieu album meunang sértipikat emas di Austrailia, Brazil, Kanada, Irlandia, Jepang, Selandia Baru, Inggris jeung Amérika. Paramore ogé kungsi ngarilis lagu pikeun pilem Twilight anu judulna Decode jeung I caught Myself

Référénsi

Grup musik
Grup musik ti Amerika Serikat
Grup musik rock alternatif
Gunung Kinabalu nyaéta gunung nu perenahna di deukeut  kota Kinabalu, Sabah, Malaysia, bagian kalér pulo Bornéo  nu legana 4343 km pasagi. Sacara géografis aya di anatara 6o 0’ LU jeung 116o 21’ BT. Tina bentukna Gunung Kinabalu kaasup kana jenis strato-vulcano. Gunung Kinabalu miboga sababaraha puncak di antarana; Lows Peak, Lows Gully, King George Peak, King Edward Peak, Phalus Peak, Maslow Peak, Ugly Sister Peak, Kinabalu South Peak, St. Johns Peak, Alexandra Peak, Andrews Peak, West Peak, Dewalt Peak, Victoria Peak, No Name Peak, Tsukushi Peak, Cirque Peak, jeung North Peak. Puncak nu pangjangkungna nyaéta Lows Péak, nu jangkungna 4101 mdpl.

Sajarah Taman Nasional Gunung Kinabalu
Numutkeun sajarah, Gunung Kinabalu mimiti aya dina taun 1851.Sir Hugh Low, saurang pagawé pamaréntahan ti Labuan Island nyieun catetan nu pangmimitina ngeunaan pendakian ka Gunung Kinabalu. Dina taun 1962 ngadeg Sabah Park nu tujuanana pikeun ngariksa alam, élmu pangaweruh, jeung sajarah sangkan bisa dipaké ku masarakat umum. Sabah Park éta tuluy robah jadi Kinabalu Park dina taun 1964. Masarakat di wilayah Gunung Kinabalu, hususna nu cicing di suku gunung Hill Dusuns (Kadazans) kaiket ku tradisi Sabah. Suku Kadazans mangrupa ras panggedéna di Sabah. Kecap Kinabalu asalna ti basa Kadazan, tina kecap Aki Nabalu nu hartina The reverd place of dead atawa a large rock inhabited by a spirit.

Referensi

Gunung di Malaysia
Warung tegal (disingget warteg) nyaéta salah sahiji usaha kuliner anu ngajual rupa-rupa kadaharan atau minuman dina harga nu teu kaitung awis. Warung tegal biasana tos jadi istilah umum kanggo rumah makan kelas menengah ka bawah, anu umumna tiasa ditepangan di sisieun jalan. Di awal kamunculanna, warung tegal lobana dipiboga ogé didirikeun ku wargi ti Kabupatén Tegal, hususna wargi ti desa Sidapurna.

Tempat Dahar

Kadaharan Indonésia
Limb Bizkit nyaéta grup musik rock asal Amerika Serikat anu dibentuk taun 1995 di Jacksonville, Florida, Amérika. Personil Limb Bizkit ayeuna nyaéta Fred Durst (vokal), Wes Borland (gitar), Sam Rivers (bass), John Otto (drum) jeung DJ Lethal.

Personil
Fred Durst papanggih jeung Sam Rivers, terus Sam ngawanohkeun Fred ka dulurna, John Otto, ti harita maranéhna mulai latihan babarengan anu jadi awal mula kabentukna Limb Bizkit. Harita Durst ngarékrut Waters Rob pikeun jadi gitaris, terus Limb Bizkit ngarilis 4 lagu demo. Sanggeus Waters Rob kaluar, Durst nitah babaturanna pikeun mawa Wes Borland sangkan asup ka Limb Bizkit, Durst kataji nalika Wes manggung dina hiji klub. DJ Lethal asup ka Limb Bizkit nalika Limb Bizkit ngilu dina tur Deftones jeung House of Pain. Wes pernah ninggalkeun Limb Bizkit sabada album kiatulu dirilis lantaran konflik jeung Durst, terus posisina digantikeun ku Mike Smith, tapi Wes balik deui ka Limb Bizkit sabada konsér reuni

Diskografi
Awalna, Limb Bizkit ngarilis album demo anu jadi album studiona kalayan judul THREE DOLLARS BILLS, Y'ALL$ anu dirilis taun 2007, najan ieu album bisa kasebut gagal. Album kaduana dirilis taun 1999 anu judulna SIGNIFICANT OTHER kalayan single Nookie anu jadi top hit di radio. Album CHOCOLATE STARFISH AND THE HOT DOG FLAVOURED WATERS rilis tanggal 17 Oktober 2000, ieu album kasinugrahan platinum emas 6 kali. Album kaopatna RESULTS MAY VARY dirilis tanggal 23 Séptémber 2003, ieu album meunang réspon anu kawilang teu alus. Sabada ngarilis album GREATEST HITZ (2005), Limb Bizkit vakum nepi ka taun 2009. Sabada tur réuni Unicorns N' Rainbows tanggal 20 Méi 2009, Limb Bizkit ngumpul deui terus ngarilis album GOLD COBRA taun 2010 kamari.

Référénsi

Grup musik
Grup musik ti Amerika Serikat
Grup muaik rock
Calung Jingjing nyaéta wangun calung anu makéna bari dijingjing.

Ieu mangrupa kamekaran tina calung kiwari anu ngawengku :
calung melodi anu miboga 10 nada,
calung pangiring ngawengku 6 watang,
calung jenglong pikeun akkuh-lagu atawa rarancang kawih anu mibanda 6 nada,
calung besar miboga fungsi kempul jeung gong atawa kulanter jeung kendang pikeun ngatur tempo, ngawengku tina 2 watang.
Calung jingjing ngawangun runtuyan awi miboga nada anu dihijikeun kalayan sapotong awi leutik (paniir).
Calung jingjing diwangun ku opat atawa lima watang, kawas calung kingking (diwangun ti 12 tabung awi), calung panepas (5 /3 sarta 2 tabung awi), calung jongjrong(5 /3 sarta 2 tabung awi), sarta calung gonggong (2 tabung awi).
Kalengkepan calung dina tumuwuhna kiwari ieu aya anu ngan ngagunakeun calung kingking baé, panempas dua iji sarta calung gonggong hiji buah, tanpa ngagunakeun calung jongjrong Cara memainkannya ditakol jeung leungeun katuhu maké paneunggeul, sarta leungeun kénca ngajingjing pakakas musik kasebut.
Sedengkeun téknik nabeuhna antar séjén dimelodi, dikeleter, dikemprang, dikempyung, diraeh, dirincik, dirangkep (diracek), salancar, kotrek sarta solorok.
Calung jingjing anu dipaké dina pintonan dawam miboga nada Salendro ( laras Pelog ) sarta Madenda ( nyorog ).
Waditra calung jingjing mangrupa perkembangan ti wangun calung Rantai/ Calung Gambang, calung dina wangun ieu geus mangrupa seni pintonan anu boga sipat hiburan.
Calung jingjing asalna ti wangun dasar calung rantay ieu geus dijieun dina opat bagian wangun wadrita anu misah, kaopat wadrita misah ieu dipaenkeun ku cara dijingjing ku opat pamaén sarta unggal nyekel calung dina fungsi béda.
Wadrita calung diwangun ti 1. Kingking, 2. Panepas, 3. jongjong, 4. gonggong, sedengkeun Calung Kingking jumlahna limabelas nada / oktaf dina nada anu pangleutikna ( pangluhurna ).

Rujukan

Kasenian tradisional
Christian Doppler nyaéta saurang matématikawan Austria anu jumeneng antara taun 1803-1853. Lahir kaping 29 Novémber 1803 di Salzburg, Austria  Anjeunna dipikawanoh alatan prinsip anu munggaran diusulkeun ngeunaan warna cahaya tina béntang ganda dina taun 1842.  Éta prinsip téh kiwari dipikawanoh minangka éfék Dopler. Anjeunna boga hipotésis yén pitch sora baris robah lamun éta sumber sorana téh gerak. Hipotésis Dopler diuji ku Beli dina taun 1845.
 
Anjeunna maké dua sét nadiri: sasét disimpen cicing di hiji stasion karéta api jeung hiji deui gerak dina karéta. Éta kadua sét musisi téh nyorakeun alat musikna dina nada anu sarua. Nalika karéta liwat ka éta stasion, aya kaahéngan yén frékuénsi tina dua nada teu sarua, sanajan musisina nyorakeun dina nada anu sarua. Hal ieu ngabuktikeun hipotésis  Dopler.

Dina ahir studina di Universitas WIna tain 1829, Dopler diangkat minangka asistén profésor mékanik jeung matématika anu leuwih luhur di Universtas, nyaéta Profésor A. Burg. Anjeunna medalkeun opat makalah matématika nalika opat taunna Burg jadi asistén, anjeunna jadi anu mimiti méré kontribusi kana téori anu satata.  Kalungguhan jadi asistén téh ngan saukur sawatara jeung pos Dopler, rada leuwih kolot tina nu lolobana, tuluy mimiti néangan pos permanén dina umur 30.

Sumber

Élmuwan asal Austria
Britney Jéan Spéars atawa nu dipikawanoh ku ngaran Britney Spéars () nyaéta saurang panyanyi asal Amérika Serikat. Ti leuleutik manéhna resep senam jeung jogéd.

Karir
Nalika umur sabelas taun, Britney Spéars miluan audisi pikeun serial The New Mickey Mouse Club sarta ditarima. Di serial ieu, Britney papanggih jeung Justin Timberlake anu ahirna jadi kabogohna. Taun 1997, Britney ngagabung jeung grup Innosense anu anggotana awéwé hungkul. Britney ogé mimiti jadi artis dina acara bubuka konser 'N Sync jeung Backstreet Boys. Lagu kahiji na,...Baby One More Time dirilis ahir taun 1998, lagu ieu asup ka MTV's 100 Greatest Pop Songs of all time.

Bulan Desember 1999, Britney meunang opat penghargaan dina acara Billboard Music Awards, kaasup kategori Female Artist of the Year. Dina Grammy Awards 2000, Britney meunang dua ketegori nyaéta salaku Best New Artist jeung Best Female Pop Vocal Performance.

Kahirupan Pribadi
Sanggeus opat taun bobogohan jeung Justin Timberlake, ahirna papisah di taun 2002. Tuluy di taun 2003, Britney nikah jeung Jason Allen Alexander tanggal 3 Januari 2004 di The Little White Wedding Chapel, Las Vegas. Tapi pernikahan ieu ngan tahan nepi ka 55 jam. Britney tuluy bobogohan jeung penari latarna Kevin Federline. Britney nikah jeung Kevin tanggal 18 Séptember 2004. Britney ngalahirkeun anak kahijina, nyaéta Sean Preston Federline tanggal 14 Séptember 2005, anak kadua na nyaéta Jayden James Federlier lahir tanggal 12 Séptember 2006.

Lagu Nu Paling Kasohor
Oops! I Did It Again (2000) 
Piece Of Me (2007) 
Me Against The Music (2003)
Everytime (2004)
Womanizer (2008)
Baby One More Time (1998)
I’m A Slave 4 U (2001)
Hold It Against Me (2011)
Till The World Ends (2011)
Toxic (2004)

Rujukan

Panyanyi Amérika Sarikat
Calung Gambang atawa calung rantay anu watangna diruntuykeun ku tali kulit waru (lulub) ti anu pangbadagna nepi ka anu pangleutikna, jumlahna 7 wilahan (7 ruas awi) atawa leuwih. 
Komposisi pakakasna aya anu hiji deretan sarta aya ogé anu dua deretan (calung indung sarta calung anak/calung rincik).
Cara maénkeun calung gambang ditakol ku dua leungeun bari diuk sila, biasana calung kasebut ditalian dina tangkal atawa bilik imah (calung gambang Banjaran-Bandung), aya ogé anu dijieun ancak "dudukan" husus ti awi/kayu, contona calung tarawangsa di Cibalong sarta Cipatujah, Tasikmalaya, calung gambang di Banjaran sarta Kanekes/Baduy.
Babagan gambang ngawengku wilahan-wilahan wadah gema nu biasa disebut ancak anu ngawengku tina pongpok, papalayu, awak, gelung purupus gambang, lelemah pongpok.
Jumlah nada dina gambang loba gumantung kana kabutuhan téknik nabeuhna kira-kira antara 18 nepi ka 20 bilah.
Pikeun anu 20 bilah nada anu pangluhurna biasana maké sora barang alit, anu pikeun panghandapna maké singgul ageng, sedengkeun pikeun nu 18 bilah biasana ti nada loloran alit nepi ka nada galimer ageng.

Rujukan

kasenian tradisional
Rage AGainst The Machine anu biasa disingget RATM nyaéta grup musik asal Los Angeles, Amerika Serikat anu dibentuk taun 1991 ku Zack de la Rocha, Tom Morello, Tim Commerford jeung Brad Wilk. RATM ngagabungkeun aliran msik hip-hop, heavy metal, jeung punk dina musikna. Lamun ditilik tina téma, lagu-lagu RATM loba ngabahas kritik sosial, ieu hal ogé dirojong ku gaya rapping Zack jeung cara Tom Morello dina maénkeun gitarna anu biasa maké éfék-éfék sora anu has. Para personil RATM, utamana Tom kaasup aktivis dina organisasi sosial anu ngusahakeun hak-hak asasi manusa, saluyu jeung téma lagu-lagu RATM.

Karir
Sataun sabada ieu grup dibentuk, Zack saparakanca langsung nyieun album pertamana dina taun 1992 anu dijudulan RAGE AGAINST THE MACHINE anu kawilang suksés di Pasar musik kalayan lagu andalanna Killing in the Name of anu nyababkeun meunangkeun platinum. Album kaduana nyaéta EVIL EMPIRE anu dirilis taun 1996, diteruskeun ku album THE BATTLE OF LOST ANGLES anu dirilis taun 1999.

Taun 2000, sabada ngarilis album RENEGADES, Rage Against the Machine dinyatakeun vakum malah mah bubar sabab Zack mutuskeun kaluar, terus ti saprak harita, personil anu nyésa ditambah Chris Cornell (ex-vokalis Soundgarden nyieun grup musik anyar anu dingaranan Audioslave. April 2007, RATM ahirna konsér deui di Coachella Valley Music and Arts Festival sanggeus tujuh taun papisah

Référénsi

Grup musik
Grup musik ti Amerika Serikat
Gunung Papandayan salah sahiji gunung anu aktip kénéh, jangkungna 2665m di luhur permukaan laut, Gunung Papandayan mangrupa salah sahiji objék wisata di Garut. Ieu tempat wisata anu kasohor utamana pikeun jalma anu resep naék gunung. Jarak ti kota Garut kira-kira 28 kilométer. Salain panorama Gunung aya ogé kawah anu ngarana kawah mas, kawah nangklak, kawah manuk. 
Wisata gunung api aya di puncak gunung Papandayan, nyaéta di kawah mas. Pikeun tempat kemping perenahna aya di tegal alun-alun jeung Tegal Brungbung. Panorama alam anu éndah perenahna di sektor barat, barat laut jeung utara alatan éndahna téh ngajumplukna kebon entéh. Pikeun anu resep naék gunung, bisa ngaliwatan jalan sektor timur laut, nyaéta ngaliwatan kampung Panday. Lilana lalampahan kira-kira lama perjalanan sekitar 5 nepi ka 6 jam. Ilahar gunung-gunung séjéna, ka tempat tujuan bakal kasampak sababaraha panto asup, salah sahijina ngaliwatan panto asup anu aya di Désa Pakénjéng Kacamatan Pamulihan anu mangrupa panto asup anu sok biasa diliwatan ku tukang naraék gunung. Lamun geus nepi ka Désa Pakénjéng, urang kudu lempang deui ka pos pandaptaran anu jarakna rada jauh kira-kira 8 nepi ka 10 km. Di tengah lalampahan antara Camp Davies jeung puncak gunung Papandayan, urang bakal ningali hiji penoména alam anu alus nyaéta ningali semburan uap panas kaluar tina beuteung bumi jeung ngaluarkeun bau. Puncak gunung Papandayan atawa Pondok Saladah. Di sabudeureunnana loba kembang eidelweis anu sok disebut kembang abadi, ku sabab kembang ieu tara layu yang juga disebut-sebut sebagai bunga abadi. Kembang ieu seungitna anu has jeung moal leungit. Numutkeun sajarah gunung Papandayan geus sabaraha kali bitu, nyaéta di taun 1772, 1942, 2002.

Bitu
Dina catetan sajarah, Gunung Papandayan kungsi sababaraha kali bitu nyaéta 12 Agustus 1772, 11 Maret 1923, 15 Agustus 1942, jeung 11 Novémber 2022. Dina taun 1772 iéu gunung bituna pohara rongkah, ngancurkeun aya kana 40 Désa sarta ngabalukarkeun 2957 jalma tilar dunya. Daérah anu kaurugan gunung nepika 10 km panjangna kalawan lébar 5 km.

Dina 11 Maret 1923 aya kama 7 kali erupsi di kawah anyar anu samemehna aya lini anu puseurna di Cisurupan Garut, tuluy deui 25 Januari 1924 hawa kawah Mas ngaronjat tina asalna 364 °C ngajadi 500 °C. Teu kungsi lila kawah bitu anu ngaluarkeun lahar leutak jeung batu anu ngabalukarkeun leuweung sabudeureuna ruksak, ari batu jeung matrial séjén paburisat nepika Cisurupan. Dina 21 Februari 1925, bijil deui leutak di kawah nangklak disusul ku bitu di kawah Mas dina taun 1926.

Mimiti April 2006, Pusat Vulkanologi jeung Mitigasi Bencana  Geologi PVMBG ngaronjatkeun status Papandayan jadi waspada, alatan ayana ronjatan kagiatan séismik. Tanggal 7-19 April 2008, hawa di kawah ngaronjat deui, di kawah Mas (245-262 °C) di kawah balagadama (91-116 °C). Dina 28 Oktober 2010, statusna balikdeui ka lével 2.

catetan

Gunung api di Jawa
Tempat pelesir di Kabupatén Garut
Universitas Majalengka (UNMA) diadegkeun dina taun 1984. Yayasan Pembina Pendidikan Majalengka anu menaungi Universitas Majalengka. Yayasan ieu disahkeun jeung Akta Notaris Iskandar Wiramihardja, S.H. No. 177 tanggal 25 Oktober 1984, sarta akta parobahan anu disahkeun Notaris Laila Obed No. 88 tanggal 31 Méi 1999.  Dina awalna Yayasan Pembina Pendidikan Majalengka (YPPM) ieu ngadegkeun tilu paguron luhur, nyaéta:

 Sekolah Tinggi Ilmu Administrasi (STIA-YPPM)
 Sekolah Tinggi Keguruan dan Ilmu Pendidikan (STKIP-YPPM)
 Sekolah Tinggi Hukum (STH-YPPM)

Dina taun 1986, ku lantaran aya masalah téknis, (STKIP-YPPM) jeung (STH-YPPM)  dimergerkeun jeung Universitas Sebelas April (UNSAP) Sumedang jeung Universitas Swadaya Gunung Djati (UNSWAGATI) Cirebon. Ku kituna, paguron luhur anu tetep aya dina waktu éta ngan (STIA-YPPM), Program Studi Administrasi Negara. Dina taun 1997, sanggeus nengetan sagala rupa aspék sarta tungtutan masarakat, (STIA-YPPM) narékahan ngamekarkeun misina pikeun mantuan pamaréntah dina nyieun sumber daya manusa anu berkualitas, ku cara muka Program Studi Administrasi Bisnis.  Dituluykeun dina taun 1998 muka paguron luhur anyar, nyaéta (STKIP-YPPM), Program Studi Basa Dan Sastra Indonésia jeung Pendidikan Kesegaran Jasmani Dan Kesehatan.

Kasuksesan anu dihontal ku (STKIP-YPPM) geus nyorong para pangadeg pikeun ngadegkeun paguron luhur anyar, nyaéta (STIP-YPPM) kalayan muka Program Studi Budidaya Pertanian, Sosek Pertanian jeung ngadegkeun (STIE-YPPM), kalayan muka Program Studi Manajemen dan Akuntansi dina taun 1998.

Dina taun 2001, Yayasan Pembina Pendidikan Majalengka ngadegkeun parguron luhur, nyaéta Sekolah Tinggi Ilmu Kehutanan (STIK-YPPM) , kalayan muka Program Studi Manajemén Hutan Dan Budidaya Hutan anu idin operasionalna turun babarengan jeung Universitas Majalengka. Saterusna dina taun 2002 (YPPM) ngadegkeun deui paguron luhur anyar nyaéta (STAI-YPPM) kalayan opat program studi, nyaéta: Program Studi Tarbiyah, Saréat, PGSD/MI jeung PGTKI/RA.

Pikeun ngalengkepan diadegkeunna Universitas Majalengka, (YPPM) dina taun 2004 ngusulkeun genep Program Studi Eksak, nyaéta:

 Manajemen Hutan
 Budidaya Hutan
 téhnik Informatika
 téhnik Sipil
 téhnik Mesin
 téhnik Manajemen Industri.

Visi Jeung Misi

 Visi

Ngawujudkeun Universitas Majalengka anu Maju, Teuneung, sarta Sanggup Ngahasilkeun Kader Terdidik anu Berfikir Ilmiah Berbasis Iman sarta Taqwa.

 Misi

1. Ngamantepkeun prosés diajar mengajar anu efektif, efesien sarta produktif pikeun ngahasilkeun anggota masarakat anu ngabogaan pangabisa ilmiah.

2. Ngaronjatkeun kagiatan panalungtikan anu terarah sarta terpadu pikeun kamajuan élmu kanyaho sarta téknologi.

3. Nyorong kuantitas sarta kualitas pengabdian masarakat minangka wujud peran paguron luhur pikeun ulubiung ngaronjatkeun karaharjaan masarakat.

4. Nyorong kahirupan masarakat ilmiah anu dumasar kana kalayan keimanan sarta ketaqwaan.

Rujukan

Paguron luhur
Républik Islam mangrupa ngaran nu digunakeun ku sababaraha nagara dina Dunya Islam, nyaéta Iran, Pakistan, Apganistan, jeung Mauritania. Pakistan ngagunakeun ngaran éta ti ngalakuna konstitusi taun 1956. Mauritania ngagunakeunnana ti 28 Nopémber 1958, ari Iran ti Révolusi Islam taun 1979 nu ngalabuhkeun dinasti Pahlavi. Apganistan nyaéta nu pangahirna ngagunekunnana, nyaéta ti taun 2001 sanggeus labuhna kakawasaan Taliban. Sanajan ngaranna sarua, aya bébédaan nu gedé di antara nagara-nagara éta dina hal pamakéanna dina pamaréntahan jeung hukum nu lumaku.

Réferénsi

Tumbu kaluar 
 Konstitusi Républik Islam Iran, prinsip-prinsip umum 

 
Syariah
Républikanisme
Handarusa; Justicia Gendarussa nyaéta ngaran tutuwuhan ubar anu biasa hirup di semak, umumna dipelak minangka tutuwuhan ubar atawa tumuwuh liar di leuweung jeung sisi walungan. Di Jawa ieu tutuwuhan téh tumuwuh di dataran anu luhurna 1 - 500 méter dpl. Tumuwuhna ajeg, jangkungna bisa nepi ka 2 méter, tur loba régangna. Régang anu ngora kénéh warnana bungur kolot, sarta lamun geus kolot warnana jadi coklat hérang. Daun cicingna pahareup-hareup, mangrupa daun tunggal anu wangunna lansét kalayan panjang 5 nepi ka 20 cm, rubakna 1 nepi ka 3,5 cm, sisina rata, tungtung daun seukeut, warnana héjo kolot. Kembangna laleutik warnana bodas atawa pasagi lalutik anu nyusun dina runtuyan malai anu nguncup, rambutna sumebar sarta kaluar tina kélék daun atawa tungtung pakangna. Buahna buleud panjang. Sajaba anu miboga watang hideung sakumaha anu loba dipikawanoh, aya ogé handarusa anu watangna héjo.
Handarusa ngandung zat justicin, minyak atsiri, kalium sarta alkaloid anu rada aya racunan. Bagian tangkal anu mindeng dimangpaatkeun nyaéta daunna. Rasana has, rada lada, haseum, sarta kesed. Dumasar pangalaman, handarusa dipercaya bisa mantuan ngalancarkeun peredaran getih, ogé minangka ubar seueul sarta antirematik.

Referensi

Acanthaceae
Tutuwuhan ubar

Tutumbu Kaluar
Basa Pérsia (ngaran lokal: Farsi, Tajiki, atawa Dari), mangrupa basa ti kumpulan Indo-Eropa ti kulawarga basana. Dipaké di Iran, Tajikistan, Apganistan, jeung Uzbékistan. Jumlah panyatur totalna kira-kira 75 yuta urang. Upami di Iran, panyatur asli basa ieu kira-kira 60% ti jumlah padumuk.

Tempo ogé 

 Basa Avesta

Basa Iran
Basa Pérsia
Wétan Tengah mangrupa hiji daérah nu pulitisna jeung budayana mah mangrupa bagian ti buana Asia, atawa Afrika-Eurasia. Puseur ti daérah ieu nyaétaq daratan di antara Laut Tengah jeung Teluk Pérsia sarta daérah nu manjang ti Anatolia, Jazirah Arab, jeung Samenanjung Sinai. Kadang disebutkan ogé aréa éta ngawengku daérah ti Afrika Kalér di beulah kulon nepi ka Pakistan di beulah wétan jeung Kaukasus jeung/atawa Asia Tengah di beulah kalér.

Wates 
Istilah 'Wétan Tengah' ngarah ka daérah budaya, jadi teu miboga wates katangtu. Définisi nu umum dipaké nyaéta daérah nu diwangun ti: Bahrain, Siprus, Mesir, Turki, Iran (Pérsia), Irak, Paléstina, Yordania, Kuwait, Libanon, Oman, Qatar, Arab Saudi, Suriah, Uni Émirat Arab, jeung Yaman.

Umumna nu disebut Wétan Tengah harpiah mangrupa daérah-daérah nagara ieu:
 Suriah
 Libanon
 Paléstina
 Mesir

 Arab Saudi
 Yaman
 Oman
 Uni Émirat Arab
 Bahrain
 Qatar
 Irak
 Kuwait

Lalu negara-negara Afrika Utara juga diikutsertakan:
 Maroko
 Aljazair
 Libya
 Tunisia
 Mauritania
 Sahara Kulon
 Sudan
 Sudan Kidul
 Éthiopia
 Éritréa
 Djibouti

Nagara-nagara ieu kadang ogé dipilukeun:
 Iran
 Pakistan
 Turki

Tempo ogé 
 Wétan Deukeut
 Wétan Jauh
 Timor Tengah Kalér, kabupatén di Indonésia
 Timor Tengah Kidul, kabupatén di Indonésia

Tumbu kaluar 

  "Wétan Tengah"  - Council on Foreign Relations

 
Wewengkon di Afrika
Wewengkon di Asia
Korn atawa KoЯn nyaéta grup musik rock anu idéntik jeung aliran nu metal, alternatp jeung metal progesif asal Kalifornia, Amerika Serikat. Ieu grup musik dibentuk di Bakersfield, Kalifornia anu awalna lima anggota, di antara: Jonathan Davis, Reginald "Fieldy" Arvizu,James "Munky" Shaffer, David Silveria jeung Brian "Head" Welch. Personil Korn nu ayeuna nyaéta Reginald "Fieldy" Arvizu - bass, Jonathan Davis - vokal, Ray Luzier - drum jeung James "Munky" Shaffer - gitar. Musik-musik Korn loba ngusung téma rasa kuciwa, téma-téma demonic, jsté.

Karir
Korn ngarilis album demo pertamana taun 1993 kalayan judul NEIDERMEYER'S MND. Album studiona anu dijudulan KORN dirilis taun 1994. Taun 1996, Korn ngarilis album LIFE IS PEACHY. Korn nyieun terobosan anyardina album FOLLOW THE LEADER  anu asup jadi jawara dina Billboard 200 taun 1998. Korn ngasupkeun unsur-unsur hip-hop, sési ritem, jeung éfék keyboard pikeun ngahasilkeun aliran rap-rock. Diteruskeun ku album ISSUES anu dirilis taun 1999. taun 2002, Korn nagrilis album UNTOUCHABLE anu diteruskeun ku album TAKE a LOOK in the MIRROR. Album SEE YOU ON THE OTHER SIDE dirilis taun 2005, ditutup ku album REMEMBER WHO YOU ARE dina taun 2010. Lian ti éta, Korn ngarilis album kompilasi GREATEST HITS HITS VOL 1, LIVE AND RARE, MTV UNPLUGGED: KORN jeung KORN COVERS, sarta loba singlena anu payu di Pasar musik dunya

Réfréénsi

Grup musik
Grup musik ti Amerika Serikat